গতকাল জামিন পাওয়ার পর মদন মিত্র নিয়ে দল তাঁর পাশে দাঁড়িয়েছিল। দলের মহাসচিব পার্থ চট্টোপাধ্যায় সাংবাদিকদের মুখোমুখি হয়ে জানিয়ে দেন, সহকর্মীর জামিনে খুশি তৃণমূল কংগ্রেস। জামিনের খবর পেয়ে গতকালই আলিপুর আদালতে যান শিক্ষামন্ত্রী।
 ওয়েব ডেস্ক : গতকাল জামিন পাওয়ার পর মদন মিত্র নিয়ে দল তাঁর পাশে দাঁড়িয়েছিল। দলের মহাসচিব পার্থ চট্টোপাধ্যায় সাংবাদিকদের মুখোমুখি হয়ে জানিয়ে দেন, সহকর্মীর জামিনে খুশি তৃণমূল কংগ্রেস। জামিনের খবর পেয়ে গতকালই আলিপুর আদালতে যান শিক্ষামন্ত্রী। গতকাল জামিন পেলেও, আজ সকালে জেল থেকে ছাড়া পান মদন মিত্র। ছাড়া পাওয়ার পরই তিনি সোজা চলে জান এলগিন রোডে ভিক্টোরিয়া ইন্টারন্যাশনাল হোটেলে ৫০২ নম্বর ঘরে। সেখানেই এখন থাকছেন তিনি। ঘরে ফেরার জন্যও অধীর আগ্রহে অপেক্ষা করছেন তিনি। তবে, যাকে ঘিরে তাঁর তৃণমূল কংগ্রেসে আসা সেই দলনেত্রী মমতা বন্দ্যোপাধ্যায় কী বললেন 'প্রিয় মদনের' জামিন নিয়ে? আজ সকালেই বিদেশ সফর সেরে কলকাতায় ফিরেছেন মুখ্যমন্ত্রী। বিমানবন্দরে মদন মিত্র নিয়ে সাংবাদিকদের প্রশ্নের উত্তর একপ্রকার এড়িয়ে যান তিনি। বলেন, "এব্যাপারে আমি কিছুই বলব না।"